Οι Μικροί Τιτάνες Πάνε Σινεμά

***Οι Μικροί Τιτάνες Πάνε Σινεμά*** (πρωτότυπος τίτλος: ***Teen Titans Go! To the Movies***) είναι Αμερικανική υπερηρωική ταινία κινουμένων σχεδίων του 2018 που περιλαμβάνει την υπερηρωική ομάδα των DC Comics Teen Titans. Βασισμένη στην τηλεοπτική σειρά κινουμένων σχεδίων *[[Teen Titans Go!]]*, η ταινία παράχθηκε από τις Warner Bros. Animation και DC Entertainment και διανεμήθηκε από την Warner Bros. Pictures. Την ταινία σκηνοθέτησαν οι Πίτερ Ρίντα Μιχάηλ και Άαρον Χόρβαθ, ενώ το σενάριο έγραψαν οι Μάικλ Τζέλενικ και Χόρβαθ. Περιλαμβάνει τις φωνές των Γκρεγκ Σάιπς, Σκοτ Μένβιλ, Κάρι Πέιτον, Τάρα Στρονγκ, και Χάιντεν Γουόλς, οι οποίοι επαναλαμβάνουν τους ρόλους τους από την σειρά, ενώ επίσης πρωταγωνιστούν οι Γουίλ Αρνέτ και Κρίστεν Μπελ.

Τοποθετούμενη κατά την διάρκεια των γεγονότων του πέμπτου κύκλου της σειράς, η ταινία ακολουθεί τους Teen Titans στην προσπάθειά τους να φτιαχτεί μια ταινία για αυτούς στο Χόλυγουντ όσο αντιμετωπίζουν τον υπερκακό Σλέιντ. Η Warner Bros. Pictures ανακοίνωσε την ταινία τον Σεπτέμβριο του 2017, με τους ηθοποιούς της σειράς να είναι προγραμματισμένοι να επαναλάβουν τους ρόλους τους. Οι Αρνέτ και Μπελ προστέθηκαν στο καστ τον επόμενο μήνα.

Η ταινία *Οι Μικροί Τιτάνες Πάνε Σινεμά* έκανε πρεμιέρα στο TCL Chinese Theatre στις 22 Ιουλίου 2018 και κυκλοφόρησε στους κινηματογράφους στις 27 Ιουλίου 2018 από την Warner Bros. Pictures. Έχοντας στοιχήσει περίπου $10 εκατομμύρια, η ταινία εισέπραξε συνολικά $52.1 εκατομμύρια και έλαβε θετικά σχόλια από τους κριτικούς. Μια συνέχεια με τίτλο *[[Teen Titans Go! vs. Teen Titans]]* κυκλοφόρησε το 2019.

## Πλοκή
Οι Teen Titans πηγαίνουν στην Τζαμπ Σίτι για να αντιμετωπίσουν τον Balloon Man, αλλά παρασύρονται σε ένα τραγούδι ραπ για να αυτοσυστηθούν, με αποτέλεσμα να παρέμβει η Λεγεώνα της Δικαιοσύνης. Κατακρίνουν τους Titans για την ανικανότητά τους να πάρουν τις ευθύνες τους ως υπερήρωες στα σοβαρά, αναφέροντας πως δεν έχουν την δική τους ταινία για να αποδείξουν την γνησιότητά τους. Στην πρεμιέρα της ταινίας *Batman Again*, ο αρχηγός των Titans, Robin, χλευάζεται από το κοινό αφού υποθέτει πως μια ταινία για αυτόν βρίσκεται σε ανάπτυξη. Όταν ένας υπερκακός ονόματι Σλέιντ κάνει διάρρηξη στα εργαστήρια S.T.A.R. για να κλέψει έναν κρύσταλλο, οι Titans επιχειρούν να τον σταματήσουν, αλλά τους νικά και τους προσβάλλει.

Οι Beast Boy, Starfire, Cyborg, και Raven δημιουργούν μια ταινία για τον Robin ελπίζοντας να τον εμψυχώσουν, αλλά εκείνος θυμώνει και την κλείνει πριν να δει το τέλος, λέγοντας πως θα πάνε στο Χόλυγουντ για μια ταινία. Όταν φτάνουν στην Warner Bros. Studios, συναντούν την σκηνοθέτρια Τζέιντ Γουίλσον, η οποία είναι υπεύθυνη για όλες τις υπερηρωικές ταινίες. Η Τζέιντ τους απορρίπτει επειδή δεν έχουν τον δικό τους άσπονδο εχθρό. Προσπαθώντας να αποκτήσουν έναν, οι Titans παίρνουν πίσω τον κρύσταλλο που έκλεψε ο Σλέιντ στο Wayne Tech, αλλά ο Σλέιντ ξεφεύγει, με αποτέλεσμα ο Robin να χωριστεί από την ομάδα.

Την επόμενη ημέρα, η Τζέιντ ανακοινώνει πως θα φτιάξει μια ομάδα για τους Titans λόγω της επιτυχημένης μάχης τους με τον Σλέιντ, Οι Raven, Beast Boy, Starfire, και Cyborg ανακαλύπτουν μια συσκευή ονόματι «ΟΛΕΘΡΟΣ» και προσπαθούν να την σταματήσουν. Η Τζέιντ εξηγεί πως το Ο.Λ.Ε.Θ.Ρ.Ο.Σ. είναι ακρώνυμο για μια καινούρια συσκευή streaming. Αναστατωμένη με την συμπεριφορά των Titans, τους αφαιρεί από την ταινία και αποφασίσει να φτιάξει μια μόνο για τον Robin. Συμφωνεί και αποφασίζει πως πρέπει να φύγει από τους Titans. Όσο γυρίζει την ταινία, αρχίζει να μετανιώνει την απόφασή του και του λείπουν οι φίλοι του.

Η Τζέιντ αποκαλύπτει πως είναι ο Σλέιντ μεταμφιεσμένος. Κλέβει ξανά τον κρύσταλλο από τον Πύργο των Titans και αποκαλύπτει πως δημιούργησε τις υπερηρωικές ταινίες για να αποσπάσει την προσοχή των ηρώων με τα γυρίσματα και να κλέψει τεχνολογία από τις πόλεις τους για να κατασκευάσει την συσκευή Ο.Λ.Ε.Θ.Ρ.Ο.Σ., με την οποία σκοπεύει να κάνει πλύση εγκεφάλων σε όλους τους ανθρώπους και να κατακτήσει τον κόσμο. Ο Σλέιντ καταστρέφει τον Πύργο των Titans, αλλά ο Robin ξεφεύγει. Καλεί τους φίλους τους και τους ζητάει συγγνώμη.

Στην πρεμιέρα του *Robin: The Movie*, οι Titans αποκαλύπτουν πως η Τζέιντ είναι ο Σλέιντ, αλλά εκείνος καταφέρνει να κάνει πλύση εγκεφάλου σε όλη την Λεγεώνα της Δικαιοσύνης και τους στέλνει να κυνηγήσουν τους Titans. Παρόλα αυτά, ο Σλέιντ χρησιμοποιεί την συσκευή για να υπνωτίσει τον Robin και του λέει να επιτεθεί στους φίλους του. Εκείνοι του δείχνουν την ταινία που είχαν φτιάξει για εκείνον νωρίτερα και του υπενθυμίζουν πως είναι ο ήρωας των Titans, με αποτέλεσμα να αποκτήσει τις αισθήσεις του. Η ταινία νικά τον Σλέιντ και καταστρέφει τον κρύσταλλο, με αποτέλεσμα να αποκτήσουν τις αισθήσεις τους και οι υπόλοιποι ήρωες. Η Λεγεώνα της Δικαιοσύνης αναγνωρίζουν τους Titans ως αληθινούς ήρωες και ο Robin μπορεί να είναι ήρωας χωρίς να έχει την δική του ταινία. 

Σε μια σκηνή μετά από τους τίτλους τέλους, οι Titans από την τηλεοπτική σειρά του 2003 λένε πως βρήκαν έναν τρόπο να επιστρέψουν.

## Ηθοποιοί και χαρακτήρες

* Σκοτ Μένβιλ ως Robin
* Χάιντεν Γουόλς ως Starfire
* Κάρι Πέιτον ως Cyborg
* Τάρα Στρονγκ ως Raven
* Γκρεγκ Σάιπς ως Beast Boy

* Γουίλ Αρνέτ ως Σλέιντ
* Κρίστεν Μπελ ως Τζέιντ Γουίλσον
* Έρικ Μπάουζα ως:
** Aquaman
** βοηθός του Σταν Λι
* Μάικλ Μπόλτον ως Τίγρης
* Νίκολας Κέιτζ ως Superman
* Τζόι Καπαμπιάνκα ως Plastic Man
* Γκρεγκ Ντέιβις ως Balloon Man
* Τζον ΝτιΜάτζιο ως φύλακας
* Halsey ως Wonder Woman
* Ντέιβιντ Κέι ως ο εκφωνητής του τρέιλερ της ταινίας *Alfred* 
* Τομ Κένι ως η φωνή της μηχανής
* Τζίμι Κίμελ ως Batman
* Σταν Λι ως ο ίδιος
* Βανέσα Μάρσαλ ως η φωνή του θησαυροφυλακίου 
* Φιλ Μόρις ως Ο.Λ.Ε.Θ.Ρ.Ο.Σ.
* Πέιτον Όσβαλτ ως Atom
* Αλεξάντερ Πολίνσκι ως Control Freak
* Μέρεντιθ Σάλιντζερ ως Supergirl
* Ντέιβ Στόουν ως Έις Μόργκαν
* Φρεντ Τάτασορ ως Τζορ-Ελ
* Τζέιμς Άρνολντ Τέιλορ ως Σάια Λα Μπαφ
* Lil Yachty ως Green Lantern
* Γουίλ Γουίτον ως Flash

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2018
Κατηγορία:Ταινίες κινουμένων σχεδίων του 2018
Κατηγορία:Αμερικανικές κωμικές ταινίες δράσης
Κατηγορία:Αμερικανικές ταινίες με υπερήρωες
Κατηγορία:Ταινίες κινουμένων σχεδίων με υπερήρωες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές ταινίες κινουμένων σχεδίων
Κατηγορία:Ταινίες κινουμένων σχεδίων
Κατηγορία:Ταινίες τοποθετημένες σε φανταστικούς πλανήτες
Κατηγορία:Ταινίες κινουμένων σχεδίων της Warner Bros.
Κατηγορία:Ταινίες παραγωγής Warner Bros.
Κατηγορία:Crossover ταινίες με υπερήρωες
Κατηγορία:Ταινίες βασισμένες σε κόμικς της DC
Κατηγορία:Ταινίες με ταξίδι στον χρόνο
Κατηγορία:Teen Titans
Κατηγορία:Κωμικές ταινίες με υπερήρωες